ร้านนี้เป็นร้านติดริมโขงครับ มีโต๊ะนั่งทั้งแบบซุ้ม แบบโต๊ะธรรมดา และห้องแอร์ ถ้านั่งในห้องแอร์คิดค่าบริการเพิ่มหัวละ 20 ถ้าวันไหนอากาศร้อนก็น่านั่งอยู่ครับ แอร์เย็นมากๆ
พอดีไปกินกันแค่ 2 คนเลยสั่งมาแค่ 2 อย่าง คือ ชุดปลาคังจุ่ม ราคา 250 ไม่แพงเลย (ถ้าปลานิล 200 บาท) เพราะได้เยอะมาก น้ำจิ้มรสเด็ด ผักก็ให้มาเยอะ มีเห็ดเข็มทองมาในชุดเลย บางร้านถ้าอยากได้เห็ดเข็มทองต้องสั่งเพิ่มนะ
อีกเมนูก็คือ สลัดปลาทอด ทอดมาดี ไม่เหม็นหืนน้ำมัน ผักสด กรอบ เสียดายให้น้ำสลัดมาน้อยไปหน่อย โดยรวมอร่อย ราคาไม่แพงมาก
